**«Тәуекелдерді басқару жүйесін қолдану арқылы, Еуразиялық экономикалық одақтың кедендік аумағына тауарларды әкелуді жүзеге асыратын салық төлеушілерді әкімшілендіру бойынша пилоттық жобаны іске асыру қағидалары мен мерзімін бекіту туралы» Қазақстан Республикасы Қаржы министрінің 2020 жылғы 19 қазандағы № 1024 бұйрығының күші жойылды деп тану туралы» Қазақстан Республикасының Қаржы министрі бұйрығының жобасына**

**ТҮСІНДІРМЕ ЖАЗБА** (бұдан әрі – Жоба)

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері**

Бұйрықтың жобасы «Құқықтық актілер туралы» Қазақстан Республикасы Заңының 50-бабына және Қазақстан Республикасындағы кедендік реттеу туралы» Қазақстан Республикасы Кодексінің 417-бабына сәйкес әзірленді.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда-республикалық бюджет комиссиясының шешімі (тиісті есептеулер, қаржыландыру көзіне сілтеме, республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны іске асыру республикалық бюджеттен қаражат бөлуді қажет етпейді.

**4. Нормативтік құқықтық актінің жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және/немесе құқықтық салдарға әкеп соқпайды.

**5. Күтілетін нәтижелердің нақты мақсаттары мен мерзімдері**

Жобаны қабылдаудың мақсаты Қазақстан Республикасының заңнамасына сәйкес келтіру болып табылады. Қазақстан Республикасының 05.01.2021ж. № 407-VI Заңына сәйкес «Қазақстан Республикасындағы кедендік реттеу туралы» Қазақстан Республикасының Кодексіне (бұдан әрі – Кодекс) тәуекелдерді басқару жүйесін қолдана отырып, камералдық кедендік тексерулер жүргізу тәртібін регламенттеу жөніндегі нормалар, атап айтқанда Кодекстің 417-бабына, сондай-ақ «Салықтық және кедендік әкімшілендірудің кейбір мәселелері туралы» Қазақстан Республикасы Қаржы министірінің 2018 жылғы 8 ақпандығы №146 бұйрығымен бекітілген 40-4, 40-,5 40-6 нысандарға сәйкес (бұзушылықтарды жою туралы хабарламалар, хабардар ету, бұзушылықтарды жою туралы хабарламаларды орындалмаған деп тану туралы шешімі) нормалар енгізілген.

Осыған байланысты жоғарыда көрсетілген бұйрықты жою қажет деп санаймыз.

**6. Нормативтік құқықтық актінің жобасында қаралатын мәселелер бойынша бұрын қабылданған актілер және оларды іске асыру нәтижелері туралы мәліметтер.**

«Тәуекелдерді басқару жүйесін қолдану арқылы, Еуразиялық экономикалық одақтың кедендік аумағына тауарларды әкелуді жүзеге асыратын салық төлеушілерді әкімшілендіру бойынша пилоттық жобаны іске асыру қағидалары мен мерзімін бекіту туралы» Қазақстан Республикасы Қаржы министрінің 2020 жылғы 19 қазандағы № 1024 бұйрығы.

**7. Заңнаманы нормативтік құқықтық актінің енгізілетін жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетінін көрсету) не мұндай қажеттіліктің болмауы.**

Талап етілмейді.

**8. Нормативтік құқықтық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны).**

Жоба мемлекеттік органдардың интернет-ресурстарының бірыңғай платформасында 2025 жылғы 25 сәуірде, сондай-ақ ашық нормативтік құқықтық актілердің интернет-порталында 2025 жылғы 15 сәуірде (http://legalacts.egov.kz) (мемлекеттік және орыс тілдеріндегі файлдар – 13 кВ) орналастырылған.

**9. Уәкілетті мемлекеттік органдардың интернет-ресурстарында әлеуметтік маңызы бар нормативтік құқықтық актінің жобасына баспасөз релизін орналастыру туралы ақпарат**

Жобаның әлеуметтік маңызы жоқ.

**10. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**11. Нормативтік құқықтық актінің жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есеп айырысу нәтижелері.**

Талап етілмейді.

**Қазақстан Республикасының**

**Қаржы министрі М. Такиев**